Անդրադառնալով կառուցվող գազամուղին, էներգետիկայի նախարար Ա.Մովսիսյանը մասնավորապես ասաց. "Սա բացառիկ նշանակություն ունի Հայաստանի էներգետիկ անվտանգության եւ անկախության մակարդակի բարձրացման համար։ Սա մի համալիր ծրագիր է, որը ներառում է ինչպես իրանական գազի ներմուծումը Հայաստան, այնպես էլ՝ էլեկտրաէներգիայի հանդիպակաց առաքում Իրան (իրանական կողմում գազատարն ունենալու է 100 կմ երկարություն, մեր տարածքում՝ 40 կմ, որի շինարարության համար իրանական կողմի հատկացրած 30 մլն դոլար վարկի դիմաց Հայաստանը "վճարելու" է համարժեք գումարի հոսանքով, շինարարության կապալառուն Իրանի "Սանիր" ընկերությունն է.- Ա.Հ.)։